  Майя Бывальцева Ижкарын тодмо ӟуч суредасьлэсь Иван Айвазовскийлэсь зэмос ужъёссэ возьматозы. Со сярысь ивортэ адӟытонъёсъя «Галерея» центрлэн пресс-службаез. «Айвазовский» адӟытон Ижкарын 13-тӥ оштолэзе усьтӥськоз. Одӥг интые XIX — ХX даур кутсконысь тодмо суредасьёслэсь ужъёссэс люкалозы. Айвазовскийлэн сяна, Андрей Шильдерлэн, Григорий Мясоедовлэн, Руфин Судковскийлэн суредъёссы луозы. Соослэсь ужъёссэс Рыбинскысь историяя но архитектурая, чеберлыкъя кун музей-заповедниклэн бичетъёсысьтыз ваёзы. Ижкарын улӥсь котькуд адямилэн бадӟым каръёсы мыныны но быдэс дуннелы тодмо суредасьёслэсь зэмос ужъёссэс ас синмыныз адӟыны луонлыкез ӧвӧл, со пӧлын коньдонэн герӟаськем мугъёсъя но. Ми калыклы бадӟым искусствоен татын, артэ тодматскыны луонлык сётӥськом адӟытонъёсъя «Галерея» центрлэн кивалтӥсез Алексей ТкаченкоСолэн верамезъя, та ужрад понна адӟытонъёсъя центрын кӧня ке воштонъёс лэсьтоно луиз. «Нимысьтыз адӟытонлы шуыса ми залысь тылэз воштӥмы, озьы ик, трос калык лыктонэз лыдэ басьтыса, ми кылиськон интыез выльдӥськом. Милем теплотрассаез тупатъяно луиз, угось солэсь сӧриськемез омырез воштыны быгатоз. Озьыен, бадӟым ӵектосъёс милемыз умоятӥськыны ӝуто», — пусйиз Ткаченко. Адӟытонлэсь бадӟым люкетсэ басьтозы Ижкарысь 30-лэсь трос суредасьёслэн зарезь пейзажъёссы. Маринистъёслэсь ужъёссэс 12-тӥ инвожоозь адӟыны луоз. Тегъёс: Лулчеберет Ижкар Музей Удмуртия суредасьёс  